title: Maiden Castle (ralma)
text: Abica wazdexa va kotawara bak Azilugal kali tena ke rekola zo trasiyid numen folit da gubefa nuva ta daykara va alto tiyir bascotara. Joxara ke Wheeler koe awalkikxo ke ronef tuvel va 52 naboxa razdayad, voxen ant kimi ke awalkikxo zo vayayar. Lan seg va naboxa ke 14 xonukeyes olkik razdayar, don lano alto dem tanoy fixuk ke romafo rodjemasiko koe ge. Wheeler va bat kosmaks wetce romafa wazdexa va Maiden Castle remtrakuyur.